| **Liudas Vailionis** |
| --- |
|  |
| Gimė | 1886 m. sausio 13 d.Mizarai, Gardino gubernija |
| Mirė | 1939 m. vasario 27 d. (53 metai)Kaunas |
| Palaidotas (-a) | Tabariškių kapinės |
| Tėvai | Dominykas Vailionis ir Elena Vailionienė (Saltonaitė) |
| Sutuoktinis (-ė) | Janina Vailionienė (Opanavičiūtė) |
| Vaikai | Danutė Vailionytė-Narkevičienė, Rytė Marija Vailionytė-Vilimienė |
|  |
| Veikla | botanikas, pedagogas |
|  |
| Alma mater | 1913 m. Krokuvos Jogailos universitetas |
|  |
|  **Vikiteka** | Liudas Vailionis |

**Liudas Vailionis** (1886 m. sausio 13 d. Mizarai, Gardino gubernija, Rusijos imperija – 1939 m. Kaunas) – Lietuvos mokslininkas botanikas, Lietuvos Aukštųjų kursų (1920-1922) ir Lietuvos universiteto (nuo 1922) steigėjas ir profesorius, Šaulių sąjungos narys, Lietuviško botanikos žodyno (1939) sudarytojas ir leidėjas.

Biografija
----------

Liudas buvo septintas vaikas gausioje Dominyko ir Elenos Vailionių šeimoje. Bažnytiniuose metrikuose jo gimimo data yra 1884 m. sausio 1 d. tačiau vėliau, dėl nežinomų priežasčių jis savo gimimo metus nurodydavo kaip 1886-sius, o pasikeitus kalendorinei sistemai - sausio 1-oji tapo sausio 13-tąja. 1899 m. jis baigė Leipalingio valsčiaus pradžios mokyklą ir įstojo į Lodzės klasikinio ugdymo berniukų gimnaziją, kurią baigė 1905 m. ir rudenį išvažiavo į Krokuvą. 1906 m. pavasarį eksternu išlaikė baigiamuosius egzaminus Krokuvos pirmojoje Šv. Onos vardo gimnazijoje ir įstojo į Jogailos universiteto filosofijos skyrių. 1907 m. perėjo mokytis į universiteto Gamtos skyrių ir jį baigė 1913 m. Studijų metais, gyvendamas Krokuvoje, bendravo su kitais čia studijuojančiais lietuviais, tai: Adomas Varnas, Justinas Vienožinskis, Petras Rimša, Ignas Šlapelis, Vytautas Kairiūkštis, Adalbertas Staneika, Kazimieras Ulianskas, Sofija Kymantaitė, Pranas Mažylis, Antanas Didžiulis, Petras Bliūdžius, Juozapas Albinas Herbačiauskas, Leopoldas Bagdonas, Andrius Baltrušaitis, Antonis Žmuida. Taip pat lenkais Eugenijumi Kolosinskiu, Ježy Lilpop'u (1888-1945).

Gyvendamas Krokuvoje nuo 1911 m. dirbo prof. Edvardo Jančevskio (1846-1918) botanikos laboratorijoje, tyrinėjo augalų anatomiją, o pas prof. Emilį Godlevskį (1847-1930) – augalų fiziologiją. 1913  m. išlaikęs visus privalomus egzaminus ir gavęs baigimo diplomą, Liudas Vailionis jau galvojo apie disertacijos rašymą ir rinkosi mokslinio darbo temą *„Šviesos įtaka medžiagų apykaitai augaluose"*, tuo metu paskelbė ir pirmąjį mokslinį straipsnį *„Materijos keitimasis organizmuose"*. Vasarą dirbo profesoriaus Kazimiero Rogoiskio asistentu universiteto Žemės ūkio skyriaus Augalų selekcijos stotyje. 1913 m. dėl tarnybos Rusijos imperijos kariuomenėje turėjo nutraukti darbą, o nuo 1914 m. jau dirbo Plocko gubernijos bandymų stotyje ir Pirmojo pasaulinio karo metu mokytojavo Lenkijoje.

1919 m. grįžo į Lietuvą. Kaune dėstė „Saulės" mokytojų seminarijoje. Kartu su matematiku Zigmu Žemaičiu bei zoologu Tadu Ivanausku parengė aukštojo mokslo memorandumą ir pradėjo organizuoti Aukštuosius kursus, kurie buvo atidaryti 1920 m. sausio 27 d. dabartinėje Kauno Maironio univeristetinėje gimnazijoje, o 1922 m. jie tapo Lietuvos universitetu. Universitete buvo profesoriumi ir dėstė gamtos-matematikos fakultete augalų anatomiją ir fiziologiją. 
Nuo 1919 m.  Gamtos tyrimo stotyje dirbo kaip mokslininkas, tyrinėjęs Lietuvos upių dumblius. Nuo 1919 m. Šaulių sąjungos narys. Nuo 1920 m.gamtos žurnalo „Kosmos" steigėjas, redaktorius ir straipsnių autorius. 1922 m. įkūrus Lietuvai pagrąžinti draugiją buvo aktyvus jos narys. 1922-1923 m. kaip Lietuvos kariuomenės savanoris gavo teisę įsigyti 6 ha žemės prie Kauno ir pradėjo kurti Varžupio sodybą. Kaune organizatorių, 1921–1922 m. Aukštųjų kursų lektorius, Kauno ir Vytauto Didžiojo universiteto profesorius, 1923 m. Botanikos sodo Aukštojoje Fredoje steigėjas, Lietuviško botanikos žodyno sudarytojas ir leidėjas.

Tado Ivanausko bendramintis, kaimynas. Ringauduose nusipirkęs žemės pasistatė sodybą, puoselėjo aplinką. Palaidotas Tabariškių kapinėse, netoli T. Ivanausko kapo.

### Publikacijų sąrašas

|  |  |
| --- | --- |
|    | **Šį puslapį ar jo dalį reikia sutvarkyti pagal Vikipedijos standartus.**Jei galite, sutvarkykite. |

1. **Vailionis, L.** (1914) Materijos keitimasis organizmuose. Chicago, 54
2. **Vailionis, L.** (1921). Louis Pasteur. „Švietimo darbas", 5
3. **Vailionis, L.** (1921). Empirija ir teorija biologijoj. „'Lietuvos Mokykla", 500-502
4. **Ivanauskas, T. Vailionis, L.** (1922). Lietuvos Gamtos Tyrimo Stoties 1920 ir 1921 m. darbų apyskaita supastabomis apie lietuvos fauną apskritai. „Kosmos", Sąs. 1, 1-26'
5. **Vailionis, L.** Cellula - akelė. Gamtos mokslo terminų reikalu. „Kosmos". 217-219'
6. **Vailionis, L.** (1924). Carl Correns. Gamtos mokslo istorija ir gamtininkų gyvenimas bei jų darbai. „Kosmos", Nr. 3, 301'
7. **Vailionis, L.** (1925). Gottlieb Haberlandt. Iš gamtininkų gyvenimo ir darbų. „Kosmos", Nr. 1, 57
8. **Vailionis, L.** (1925). Wilhelm Hofmeister. Iš gamtininkų gyvenimo ir darbų. „Kosmos", Nr. 3, 165
9. **Vailionis, L.** (1925). Eugene Warming. Iš gamtininkų gyvenimo ir darbų. „Kosmos", Nr. 4, 249
10. **Vailionis, L.** (1926). Augalų nušalimas. Fiziologija, bakteriologija, higiena. „Kosmos", Nr. 4-5, 181
11. **Vailionis, L.** (1926). Luther Burbank. Gamtininkų gyvenimas ir darbai. „Kosmos", Nr. 10, 417
12. *Vailionis, L.'* (1928) Apie antitransformistinę kryptį šių dienų biologijoj. Genetika, zootechnika, descendencijos teorija. „Kosmos", Nr. 9, 417
13. **Vailionis, L.** (1929). Karolis Linne. „Medicina", nr. 2, 8
14. **Vailionis, L.** (1930). Medžiagos žiupsnys Lietuvos dumblių augmenijai pažinti. „Kosmos", 351-358
15. **Vailionis, L.** (1931). Rievių pasidarymas grybelio Zygorhynchus Vuilleminii kultūroje. „Kosmos", Nr. 7-9, 303-312
16. **Vailionis, L.** (1932). Jean Lamarck. Iš gamtininkų gyvenimo ir darbų. „Kosmos", Nr. 5-6, 133-168
17. **Vailionis, L.** (1935). Gamta įvairiais metų laikais. „Kosmos", Nr. 7-9, 145-148
18. **Vailionis, L.** (1935). Lietuvos beržų rėta. „VDU Matematikos ir Gamtos fakulteto Darbai", 5-36
19. **Vailionis, L.** (1936). Une noucelle espece de Gymnoascus. „VDU Matematikos ir Gamtos fakulteto Darbai", 115-120
20. **Vailionis, L.** (1936). Nemuno žydėjimas. „Kosmos", nr. 9-12, 181-183'
21. **Vailionis, L.** (1937). Rėtos beržai. „Gamta", 129-138
22. **Vailionis, L. Snarskis, P.** (1937). Gamtos mokslų dėstymo projektas vidurinių mokyklų I-ai klasei. „Gamta", 175-196
23. **Vailionis, L.** (1938). Sir Jagadis Chunder Bose. „Gamta", 183-189
24. **Vailionis, L.** (1938). Lietuviškas Botanikos Žodynas. I dalis. „Kaunas"
25. **Vailionis, L.** (1939). Karviamėšlio tepalas vaismedžiamas. „Naujoji Sodyba", Nr. 3
26. **Vailionis, L.** (1939). Kuris laikas tinkamiausias vaismedžiams sodinti. „Naujoji Sodyba", Nr. 4

Šaltiniai
---------

1. ↑  Lietuvos albumas. Janina Markevičaitė, Liudas Gira, Adomas Kliučinskis. – Kaunas / Otto Elsner, Berlin, 1921 m. – p. 419

Danutė Vailionytė. LIUDAS VAILIONIS. Kaunas 2011